પૂજ્યશ્રીનો અંતઃકાળ નજીક આવ્યો ત્યારે તેમણે તેમના શિષ્યને કહ્યું કે, મારે જવાનો સમય થઇ ગયો છે. તમે બે કોડિયામાં ઘી પૂરી વાટ મૂકી પ્રગટાવશો નહીં. આ બંને દીપક મારો જીવ જતાં જ આપોઆપ પ્રગટી ઊઠશે. બન્યું પણ એવું જ. એમણે કહ્યું હતું. જેવો પૂજ્ય મહારાજશ્રીનો જીવ દેહમાંથી નીકળ્યો કે તરત જ પેલા બે પ્રગટાવ્યા સિવાયના દીપક આપોઆપ ઝળહળી ઊઠયા.. આ દીપક દ્વારા પ્રગટેલી અખંડ જ્યોત આજે પણ સંતરામ મંદિરમાં શ્રદ્ધાની લહેર પ્રસરાવી રહી છે. જ્યારે પૂજ્ય મહારાજશ્રીનો દેહ છૂટયો ત્યારે આકાશમાંથી અનરાધાર સાકર વર્ષા કેટલાય સમય સુધી થઇ હતી. જ્યારે દિવ્ય આત્મા પૃથ્વી પર અવતરિત થાય છે કે જ્યારે દિવ્ય આત્મા પૃથ્વી ઉપરથી પાછા યથાસ્થાને જાય છે ત્યારે આકાશમાંથી પુષ્પ વર્ષા, સાકર વર્ષા કે કુમકુમ વર્ષા આપોઆપ થાય છે. વનસ્પતિ નવા કલેવર ધારણ કરે છે. આ બધા જ પ્રકૃતિના અનેરાં સ્વરૂપ છે. વાહ રે કુદરત વાહ.